เนื่องจากทริปนี้ มีบุคคลที่ชื่นชอบราเมงมากมายมาด้วย เราเลยต้องมาตกที่ร้านราเมงบ่อยๆ หรืออาหารเส้นทั้งหลายแหล่ ร้านนี้เป็นร้านที่อยู่ในเหล่าร้านอาหารมากมายในห้าง ซึ่งแต่ละร้านก็มีคิวมากมาย ความเศร้าคือ เรามาเมื่อหิวโซตลอด เพราะฉะนั้น ร้านไหนคนน้อยก็เข้าไปเลย 
ร้านนี้เป็นร้านราเมง กับข้าวผัด คล้ายๆกับ ร้านราเมงฮะจิบังของเราชาวไทย ซึ่งเมนูก็มีมาตรฐาน แต่จะมีหลากหลายกว่าเล็กน้อย 
ส่วนตัวว่า เมนูราเมงที่สั่งมา ได้มาตรฐานดีค่ะ ชามใหญ่ เส้นนุ่ม น้ำซุปเข้มข้น และเนื้อหมูชาชูชิ้นกำลังดี และแน่นอน หนากว่าที่เมืองไทย 
แต่แอบปลื้มเมนูข้าวผัด เพราะอร่อย ได้กลิ่นหอมกระทะ และตัวเม็ดข้าวสวย มัน รสชาติดีทีเดียว เสียใจมากที่ถ่ายข้าวผัดไม่ทัน T^T 
คนในร้านเยอะมาก เข้าตลอดๆ ถึงแม้จะมีร้านอาหารเป็นดงอยู่ข้างหน้า คือโต๊ะในร้านไม่มีว่างเลย พนักงานวิ่งกันวุ่น ส่วนเรื่องบริการ ก็ใช้ได้ ไม่ได้รอนานอะไร ถึงแม้ว่าจะคนเยอะก็ตาม 